ΦΩΣ ΣΕ ΔΡΑΣΗ

Διαχείριση συναισθημάτων
2019-03-17 19:00 - 21:00 (Europe/Athens) | Cafe Bar Chocolat, Καβάλα, Greece
Τα συναισθήματα είναι φίλτρα μέσα από τα οποία βλέπουμε την πραγματικότητα. Νομίζουμε ότι βλέπουμε κάθε στιγμή την πραγματικότητα, όμως στην ουσία την κοιτάμε σα να φορούμε γυαλιά, το χρώμα των οποίων, είναι τα συναισθήματά που νιώθουμε την ώρα που κοιτάμε.Η συμπεριφορά και τα συναισθήματα μας εξαρτώνται από το πώς αντιλαμβανόμαστε το περιβάλλον μας, τις πεποιθήσεις, τις προσδοκίες και τις αξίες μας. Δηλαδή, ταραζόμαστε όχι από αυτά που συμβαίνουν, αλλά από την ερμηνεία που δίνουμε σε αυτά που συμβαίνουν.Πώς μπορούμε να διαχειριστούμε τα συναισθήματα και κατ΄ επέκταση τις συμπεριφορές μας;Τρία πράγματα μπορώ να ελέγξω στη ζωή: Τις σκέψεις που κάνω

Τις εικόνες που οραματίζομαι και

Τις πράξεις (τη συμπεριφορά μου)Το πώς χρησιμοποιώ αυτά τα τρία πράγματα καθορίζει όλα όσα βιώνω. Αν δεν μου αρέσει αυτό που παράγω και βιώνω, πρέπει να αλλάξω τις αντιδράσεις μου.ΕΙΣΟΔΟΣ ΕΛΕΥΘΕΡΗ(Υποχρεωτική κατανάλωση ροφήματος για το καφέ που μας φιλοξενεί)Εισηγητής:Αλεξάνδρα Παπαδοπούλου

Ενδοσκοπήσεις - Αυτοπαρατήρηση: Το Κλειδί της Απελευθέρωσης
2019-03-27 20:30 - 22:00
Οι περισσότεροι πιστεύουν ότι «ελευθερία» είναι μόνο μια εξωτερική υπόθεση, που κατακτάται με αγώνες και επαναστάσεις… Κι όμως, είναι αδύνατο να θεωρείται «ελεύθερος» αυτός που είναι δούλος στα πάθη του και κυριαρχείται από αυτά.Ο άνθρωπος που επιθυμεί να ξεφύγει από την εσωτερική σκλαβιά, μέσα στην οποία ζει, οφείλει να θυσιάσει το ψεύτικο εγώ του για χάρη του αληθινού Εαυτού. Για το σκοπό αυτό χρειάζεται να επιδιώκει, παράλληλα, με τη θεωρητική γνώση, την Αληθινή Κατανόηση, που κατακτάται με την ορθή Αυτοπαρατήρηση. Αφυπνιστική εκπομπή των ΕΝΔΟΣΚΟΠΗΣΕΩΝ, που επιμελείται και παρουσιάζει ο ψυχίατρος-ψυχοθεραπευτής και πνευματικός ακτιβιστής Ιωάννης Αυγουστάτος.Μουσική επιμέλεια : Don Alessandro http://reconectionradio.radiostream321.com/ Στο δεύτερο μέρος της εκπομπής οι ακροατές μπορούν να μας καλούν στο τηλ. 2 11 77 07 015, με αστική χρέωση, για να συνομιλήσουν ζωντανά μαζί μας, να μοιραστούν τις σκέψεις τους και να κάνουν ερωτήσεις. Μπορούν επίσης να μας στέλνουν μηνύματα στο chat του σταθμού.WAke Up Radio: https://www.facebook.com/groups/355154764841680

Γίνε εσύ η αλλαγή που θες να δεις στον κόσμο
2019-03-30 18:00 - 20:00 | Μέγαρο Λόγου και Τέχνης
Το Φιλοσοφικό Καφενείο Πάτρας σας προσκαλεί στην 5η συνάντησή μας με θέμα: Γίνε εσύ η αλλαγή που θες να δεις στον κόσμο. Εισήγηση – συντονισμός συζήτησης ΙΩΑΝΝΗΣ ΑΥΓΟΥΣΤΑΤΟΣ.

Ενδοσκοπήσεις - Τυραννίσκοι και υπέρβαση του εγωισμού
2019-04-03 20:30 - 22:00
Εκπομπή των ΕΝΔΟΣΚΟΠΗΣΕΩΝ απο το Reconnection RADIOπου επιμελείται και παρουσιάζει ο ψυχίατρος-ψυχοθεραπευτής και πνευματικός ακτιβιστής Ιωάννης Αυγουστάτος, με την οφθαλμίατρο Ματίνα Φουρτούνη.Μουσική επιμέλεια : Don Alessandrohttp://reconectionradio.radiostream321.com/Στο δεύτερο μέρος της εκπομπής οι ακροατές μπορούν να μας καλούν στο τηλ. 2 11 77 07 015, με αστική χρέωση, για να συνομιλήσουν ζωντανά μαζί μας, να μοιραστούν τις σκέψεις τους και να κάνουν ερωτήσεις. Μπορούν επίσης να μας στέλνουν μηνύματα στο chat του σταθμού.Στην ” Εσωτερική Φλόγα” ο Κάρλος Καστανέντα μας δείχνει πως μπορούμε να χρησιμοποιήσουμε ένα τύραννο για να γίνουμε πιο δυνατοί ! Αυτή η τεχνική, η οποία συνδυάζει πρακτικότητα και χιούμορ, είναι μια από τις πιο εκλεπτυσμένες μορφές της τέχνης του παραμονέματος. Στην πιο βασική μορφή της μπορεί να εφαρμοστεί σε οποιαδήποτε κατάσταση κατά την οποία αντιμετωπίζουμε αντίξοες περιστάσεις, ειδικά αυτές που επηρεάζουν το προσωπικό εγώ μας, δηλαδή προσβολή, ταπείνωση ή κακομεταχείριση.

Αιώνια Νεότητα
2019-04-07 11:00 - 13:00
Συνάντηση του Φιλοσοφικού Καφενείου 7 Απριλίου 2019. Ευχαριστούμε τις φίλες και τους φίλους της Κίνησης ΦΩΣ ΣΕ ΔΡΑΣΗ που περευρέθηκαν και συμμετείχαν στη συζήτηση. Η επόμενη και τελευταία συνάντηση του ΦΚ πριν τις καλοκαιρινές διακοπές θα πραγματοποιηθεί την Κυριακή 5 Μαίου με θέμα : “Φιλοσοφία και Έρωτας”.Φωτορεπορτάζ : Ματίνα Φουρτούνη

Ασφάλεια Vs Ανασφάλεια
2019-04-13 17:00 - 19:00
ΕΙΣΟΔΟΣ ΕΛΕΥΘΕΡΗ

Διαχείριση και αντιμετώπιση στρεσογόνων καταστάσεων
2019-04-14 19:00 - 21:00 | Cafe Bar Chocolat, Καβάλα, Greece
Το στρες είναι μία συγκεκριμένη κατάσταση συναγερμού στην οποία θέτει ο υποσυνείδητος νους μας τον οργανισμό μας, με μία στρεσογόνο αντίδραση που διεκπεραιώνεται μέσα από το αυτόνομο νευρικό σύστημα, προκειμένου να αντιμετωπίσει εσωτερικούς ή εξωτερικούς κρίσιμους για τη ζωή μας παράγοντες.Το στρες αποτελεί την αιτία του 95% τουλάχιστον των ασθενειών και των παθήσεωνΟ οργανισμός του ανθρώπου μπορεί να στρεσάρεται από τους παρακάτω παράγοντες:Βασικοί βιοχημικοί παράγοντες, σωματικά προβλήματα και συσσώρευση τοξινών.Διατροφικές ελλείψεις και ελλείψεις σε βιταμίνες μέταλλα ιχνοστοιχεία και άλλα διατροφικά στοιχεία.Περιοριστικές ή επιβλαβείς πεποιθήσεις.Ενεργοποιημένα δυσάρεστα συναισθήματα.Ενεργοποιημένα ψυχοτραυματικά συμβάντα ή ψυχοσυναισθηματικές συγκρούσεις.Συσσωρευμένη αρνητική ενέργεια από δικές μας αρνητικές σκέψειςΓαιοπαθητικό στρες από την γαιοπάθεια της συγκεκριμένης θέσης που βρίσκεται το άτομοΑρνητικές επιδράσεις από άλλους ανθρώπουςΕνεργειακή ανισορροπία του οργανισμού.Στην εισήγηση αυτή θα περιοριστούμε στους στρεσογόνους παράγοντες που σχετίζονται με τις βλαπτικές και λανθασμένες πεποιθήσεις, με τα δυσάρεστα συναισθήματα, με τις ψυχοτραυματικές καταστάσεις και τη συσσωρευμένη αρνητική ενέργεια από δικές μας σκέψεις.Οι πεποιθήσεις είναι μεγάλα μοτίβα σκέψης. Οι πεποιθήσεις μας είναι τα δομικά στοιχεία της προσωπικότητάς μας και έχουν εκτεταμένες συνέπειες, τόσο θετικές όσο και αρνητικές, σε κάθε τομέα της ζωής μας.Προβλήματα δημιουργούν μόνο οι υποσυνείδητες πεποιθήσεις που έρχονται σε ευθεία αντίθεση με τις συνειδητές μας επιθυμίες, προθέσεις, αξίες και στόχους στη ζωή μας (Επιβλαβείς Πεποιθήσεις). Έλκουν προς εμάς καταστάσεις, συμπεριφορές και γεγονότα που αντιστοιχούν σε αυτό που πιστεύουμε. Μας κάνουν να ερμηνεύουμε καταστάσεις συμπεριφορές και γεγονότα σύμφωνα με το σύστημα πεποιθήσεων μας, που είναι αρκετά υποκειμενικό και αναπαράγουμε αντίστοιχα συναισθήματα. Κατευθύνουν το συνειδητό νου μας σε συμπεριφορές και δράσεις που επιβεβαιώνουν τις πεποιθήσεις αυτές.Οι βλαπτικές και λανθασμένες πεποιθήσεις προκαλούν στρες στον οργανισμό μας γιατί πυροδοτούν δυσάρεστα συναισθήματα και σαμποτάρουν τους στόχους και τις επιδιώξεις της ζωής μας. Για το λόγο αυτό με ένα κατάλληλο θεραπευτικό επαναπρογραμματισμό του υποσυνείδητου, θα πρέπει να εξαλείψουμε και θα διαγράψουμε αυτές τις βλαπτικές πεποιθήσεις και θα τις αντικαταστήσουμε με τις αντίστοιχες επιθυμητές και ωφέλιμες. Εισηγητής: Παπακαλιατάκης Γεώργιος Είσοδος Ελεύθερη (Υποχρεωτική κατανάλωση ροφήματος για το καφέ που μας φιλοξενεί)

Ειρηνηκός Πολεμιστής
2019-04-21 11:00 - 14:30 | Κινηματογράφος Μικρόκοσμος, Greece
Προβολή του Αφυπνιστικού Κινηματογράφου της Κίνησης ΦΩΣ ΣΕ ΔΡΑΣΗ. Μετά την προβολή θα γίνει ανάλυση των μηνυμάτων της ταινίας από τον ψυχίατρο-ψυχοθεραπευτή και πνευματικό ακτιβιστή Γιάννη Αυγουστάτο και θα ακολουθήσει συζήτηση με τους θεατές.Είσοδος με ελεύθερη συνδρομή.Παρακαλείστε να προσέλθετε νωρίτερα για να εξασφαλίσετε θέση! Ακόμα και όσοι την έχουν ήδη δει θα μπορέσουν να ανακαλύψουν νοήματα που ίσως τους διέφυγαν.. Το ζητούμενο είναι να πάμε πέρα από την απόλαυση ενός θεάματος και να παρακινηθούμε να ζήσουμε ως “Ειρηνικοί Πολεμιστές” την κάθε μας στιγμή! ΠερίληψηΟ Νταν Μίλμαν είναι ένας αθλητής που ονειρεύεται μια μέρα να αγωνιστεί στους Ολυμπιακούς αγώνες. Τα όνειρά του θα γκρεμιστούν όταν μετά από ένα σοβαρό τραυματισμό, του ανακοινωθεί ότι δεν θα μπορέσει να αγωνιστεί ξανά. Με τη βοήθεια ενός παράξενου δασκάλου, του Σωκράτη και την υποστήριξη της φίλης του Τζόι, ο Νταν θα δει διαφορετικά τη ζωή. Βασισμένη στο βιβλίο του Νταν Μίλμαν που μεταφράστηκε σε δεκάδες γλώσσες, η «διαφορετική» αυτή ταινία αναπτύσσει μιαν άλλη οπτική για τη ζωή και τις πραγματικές αξίες του ανθρώπου.

Έρωτας και Φιλοσοφία
2019-05-05 11:00 - 13:00
Τελευταίο Φιλοσοφικό καφενείο για την περίοδο 2018-19 , που διοργανώνει η Κίνηση Πνευματικού Ακτιβισμού ΦΩΣ ΣΕ ΔΡΑΣΗ.Είσοδος ελεύθερη Για τον Πλάτωνα ο έρωτας έχει κάτι το φιλοσοφικό, γιατί όπως ο φιλόσοφος βρίσκεται ανάμεσα στη σοφία και στην άγνοια έτσι και ο έρωτας, που είναι εξ ορισμού ανικανοποίητος, είναι ένας δαίμων που παλινδρομεί ανάμεσα στην έλλειψη και στην πλήρωση, στην ασχήμια και στην ωραιότητα, στη θνητότητα και στην αθανασία:«Η σοφία ανήκει στα ωραιότερα πράγματα, ο Έρωτας είναι έρωτας προς το ωραίο, άρα κατ᾽ ανάγκην ο Έρωτας είναι φιλόσοφος. Και ως φιλόσοφος που είναι, βρίσκεται ανάμεσα στη σοφία και την αμάθεια» (Συμπόσιον 204b).

Αυτοπραγμάτωση, η Γνώση του Εαυτού
2019-05-08 17:00 - 19:00 | ΑΡΜΟΝΙΚΗ ΖΩΗ, Greece
Παρουσίαση – σχολιασμός της Ασταβάκρα Γκιτά, ενός από τα πιο σημαντικά κείμενα της Μη Δυαδικής Φιλοσοφίας (ΑΝΤΒΑΪΤΑ ΒΕΝΤΑΝΤΑ) Με τον Γιάννη Αυγουστάτο – Ψυχίατρο, Ψυχοθεραπευτή και Πνευματικό ακτιβιστή.Η Ασταβάκρα Γκίτα έχει σχολιαστεί και εκτιμηθεί από πολλούς σημαντικούς πνευματικούς δασκάλους όπως οι Ραμακρίσνα, Βιβεκανάντα, Ραμάνα Μαχαρσί, Ραντχακρίσναν και Όσσο, καθώς παρουσιάζει με σπάνια καθαρότητα και δύναμη τις παραδοσιακές διδασκαλίες του μη δυϊσμού (Ανταβαϊτά). Οι διδασκαλίες της έχουν πολύ εύστοχα χαρακτηρισθεί ως ένα «κβαντικό άλμα στο απόλυτο».Από τους δυτικούς , ενδιαφέροντα είναι τα σχόλια του Μάνουελ Σοχ, στο βιβλίο του «Παρατήρηση: το κλειδί της ελευθερίας».Το βιβλίο δεν κάνει έκθεση της αλήθειας με λογικό συλλογισμό, αλλά με περιγραφή της μακαριότητας που βιώνει ένας φωτισμένος Άγιος. Εξιστορεί το διάλογο ανάμεσα στον βασιλιά Τζάνακα και το νεαρό σοφό Ασταβάκρα, που δίδαξε στον βασιλιά την ανώτατη σοφία, τη γνώση του Εαυτού.

Αναλαμβάνοντας την ευθύνη των συναισθημάτων μας
2019-05-11 17:00 - 19:00
“Δεν είναι τα πράγματα που ταράζουν τους ανθρώπους,αλλά οι γνώμες σχετικά με τα πράγματα,λόγου χάριν ο θάνατος: Πράγμα διόλου κακό,άλλωστε θα φαινόταν και στον Σωκράτη κακό,αλλά η γνώμη μας περί του θανάτου ότι είναι κακό,εκείνο είναι το κακό. Οταν λοιπόν εμποδιζόμαστε ή ταρασσόμαστε ή λυπόμαστε, ποτέ να μην κατηγορούμε άλλον παρά τους εαυτούς μας,δηλαδή τις γνώμες που έχουμε περί των συμβαινόντων. ΕΠΙΚΤΗΤΟΣ

Η έξοδος του Δαίδαλου από το νοητικό λαβύρινθο
2019-05-11 19:00 - 21:00
Το ΦΩΣ ΣΕ ΔΡΑΣΗ και το Φιλοσοφικό Καφενείο και στη Σητεία!Το Σάββατο 11 Μαίου ο ψυχίατρος-ψυχοθεραπευτής και πνευματικός ακτιβιστής Γιάννης Αυγουστάτος θα δώσει διάλεξη στην αίθουσα συνεδριάσεων του Sitia Beach City Resort, με είσοδο ελεύθερη.Την επομένη το πρωί θα διοργανωθεί Φιλοσοφικός περίπατος.Περιμένουμε όλες τις φίλες και τις φίλες να δώσουν το παρόν για να βάλουμε τις βάσεις του πνευματικού ακτιβισμού και στην Κρήτη.

Φιλοσοφικός Περίπατος στην Αρχαία Εγναντία
2019-05-12 18:30 - 20:30
Το Φιλοσοφικό Καφενείο Καβάλας σας προσκαλεί στον 1ο φιλοσοφικό περίπατο στην Αρχαία Εγνατία .Αφετηρία μας θα είναι στο τέρμα των λεωφορείων του Βύρωνα.θα περπατήσουμε την διαδρομή από το τέρμα των λεωφορείων ως το σημείο του νοσοκομείου.Είναι πολύ μικρή η διαδρομή 1.100 μέτρα.Η φίλη του φιλοσοφικού καφενείου Μαρί Ουζουνιάν θα μας δώσει σχετικές πληροφορίες για την αρχαία Εγνατία και στην συνέχεια θα ανταλλάξουμε απόψεις με θέμα: Η κατάκτηση της χαράς!!!Σας περιμένουμε!!!! Πληροφορίες Η πόλη της Καβάλας έχει την τύχη να διατηρεί στις παρυφές της ένα μεγάλο τμήμα από την αρχαία Εγνατία Οδό. Πρόκειται για τον παλιό λιθόστρωτο δρόμο, ο οποίος, μέχρι και τις αρχές του 20ου αιώνα, αποτελούσε την κύρια οδική αρτηρία που ένωνε τη Νεάπολη (παλαιότερη ονομασία της Καβάλας) με την αρχαία πόλη των Φιλίππων. Η διαδρομή είναι μεγάλης ιστορικής και πολιτιστικής σημασίας. Επίσης, ως περιηγητική διαδρομή δεν παρουσιάζει ιδιαίτερες δυσκολίες, διασχίζεται σε σύντομο χρονικό διάστημα και αποτελεί μια εύκολη διαδρομή. Οδηγίες Ο Ελληνικός Ορειβατικός Σύλλογος Καβάλας περιγράφει τη διαδρομή ως εξής: Η αρχαία Εγνατία Οδός είναι σήμερα χωρισμένη σε δύο τμήματα, εξαιτίας των αυτοκινητόδρομων που έχουν διανοιχθεί στον Άγιο Σίλα. Το ένα τμήμα κατηφορίζει από τον Άγιο Σίλα προς τον οικισμό του Σταυρού, βλέπει προς την πεδιάδα των Φιλίππων και έχει μήκος 400 μ. Το δεύτερο και πιο ενδιαφέρον τμήμα της παλιάς Εγνατίας, με μήκος 1.100 μ., ξεκινά από τη συμβολή των οδών Εγνατίας και Μακεδονίας, κάτω από το ξενοδοχείο «Εγνατία», και καταλήγει στην οδό Ιοκάστης. Μπορείτε εύκολα να περπατήσετε το καλοδιατηρημένο πέτρινο οδόστρωμα που ανηφορίζει δίπλα στο ρέμα ή ακόμα καλύτερα, να το κατηφορίσετε έχοντας μπροστά σας την όμορφη θέα της πόλης και του Φρουρίου της, παίρνοντας ταυτόχρονα και μια ιδέα για την εικόνα που αντίκριζαν τα παλιά χρόνια οι επισκέπτες της Καβάλας.

Tommy
2019-05-19 11:00 - 15:00 | Κινηματογράφος Μικρόκοσμος, Greece
Ο Αφυπνιστικός Κινηματογράφος της Κίνησης ΦΩΣ ΣΕ ΔΡΑΣΗ έχει τη μεγάλη χαρά να κλείσει τη φετινή περίοδο προβολών με το «ΤΟΜΜΥ», μια ταινία σταθμό, με φανταστική υπόθεση, εξαιρετικούς ηθοποιούς και διάσημους μουσικούς πρωταγωνιστές! Το φιλμ προσφέρει μια πλούσια θεματική για την ανάλυση και τη συζήτηση που θα ακολουθήσει.Μη τη χάσετε, γιατί θα χάσετε !!!Λίγα λόγια για την πλοκή του έργου. Ο Τόμμυ είναι ένα παιδί που κάτω από δραματικές συνθήκες χάνει την όρασή του, την ακοή του και την ομιλία του. Μεγαλώνοντας σε ένα κόσμο σιωπής ανακαλύπτει μέσα του το Φως και όταν θαυματουργικά ξαναβρίσκει τις αισθήσεις του γίνεται κήρυκας της Αγάπης και της καλοσύνης. Όπως συχνά γίνεται σ’ αυτές τις περιπτώσεις γύρω του χτίζεται μια ολόκληρη θρησκεία-επιχείρηση, που προσπαθεί να εκμεταλλευτεί τη λατρεία των ακολούθων του Τόμμυ. Αυτό δεν θα κρατήσει πολύ και θα έχει μια εκρηκτική κατάληξη… Τα υπόλοιπα επί της οθόνης και στην ανάλυση που θα κάνει στο τέλος της προβολής ο ψυχίατρος-ψυχοθεραπευτής και πνευματικός ακτιβιστής Γιάννης Αυγουστάτος.Την κινηματογραφική μεταφορά της ροκ όπερας των «The Who» σκηνοθετεί με μαεστρία ο Κεν Ράσελ. Πρωταγωνιστούν βραβευμένοι ηθοποιοί , όπως η Ann-Margret, ο Oliver Reed, o Robert Powell (πρωταγωνιστής στην ταινία Ιησούς από τη Ναζαρετ) και ο Jack Nicholson , ενώ συμμετέχουν πολλοί διάσημοι μουσικοί όπως ο Eric Clapton, η Tina Turner, ο Elton John, ο Roger Daltrey (τραγουδιστής των Who), Keith Moon, Pete Townshend, Arthur Brown, Paul Nicholas και άλλοι.

Ενδοσκοπήσεις - Αναζητώντας την Ευδαιμονία
2019-05-29 20:30 - 22:00
Eκπομπή των ΕΝΔΟΣΚΟΠΗΣΕΩΝ απο το Reconnection RADIOπου επιμελείται και παρουσιάζει ο ψυχίατρος-ψυχοθεραπευτής και πνευματικός ακτιβιστής Ιωάννης Αυγουστάτος, με την οφθαλμίατρο Ματίνα Φουρτούνη.Μουσική επιμέλεια : Don Alessandrohttp://reconectionradio.radiostream321.com/Στο δεύτερο μέρος της εκπομπής οι ακροατές μπορούν να μας καλούν στο τηλ. 2 11 77 07 015, με αστική χρέωση, για να συνομιλήσουν ζωντανά μαζί μας, να μοιραστούν τις σκέψεις τους και να κάνουν ερωτήσεις. Μπορούν επίσης να μας στέλνουν μηνύματα στο chat του σταθμού.Πολλοί πιστεύουν ότι η ευτυχία είναι ένα “παιχνίδι” της μοίρας, μια πολυπόθητη κατάσταση που πρέπει να αναζητηθεί έξω από τον ίδιο τον άνθρωπο. Τα διδάγματα της αρχαίας σοφίας καθώς και οι απόψεις της ανθρωπιστικής ψυχολογίας υποστηρίζουν, ότι η ευτυχία (Ευδαιμονία) είναι μια τέχνη με συγκεκριμένους κανόνες και στηρίζεται στην επιλογή μιας θετικής στάσης ζωής.

1ο Πανελλήνιο Συμπόσιο: «Αυτογνωσία και Κοινωνική Δράση»
2019-06-01 10:00 - 18:00
Η Κίνηση Πνευματικού Ακτιβισμού ΦΩΣ ΣΕ ΔΡΑΣΗ έχει την τιμή και την χαρά να σας προσκαλέσει στο Πρώτο Πανελλήνιο Συμπόσιο της Κίνησης με θέμα : «Αυτογνωσία και Κοινωνική Δράση», που θα πραγματοποιηθεί στο Συνεδριακό Κέντρο ΤΕΙ Αθήνας, Αγ. Σπυρίδωνος 28 Αιγάλεω. Στο Συμπόσιο θα συμμετάσχουν εκπρόσωποι της Κίνησης από τη Θεσσαλονίκη, την Καβάλα, την Πάτρα, την Αθήνα και τη Λευκωσία, ενώ θα κλείσει με τη μαγευτική ηλεκτρονική μουσική του Don Alessandro, που θα ερμηνεύσει ζωντανά παλιές και ανέκδοτες δημιουργίες του. Είναι μια ιστορική συνάντηση που θα δώσει επίσημα το έναυσμα για τη κοινωνική και πολιτιστική Αναγέννηση, στην Ελλάδα αλλά και στον κόσμο.Υπάρχει μια τάση να θεωρούμε πως αυτό που βλέπουμε στην παρούσα στιγμή είναι κι αυτό που θα συνεχίσουμε να βλέπουμε. Ξεχνάμε πόσο συχνά σ’ αυτόν τον αιώνα αιφνιδιαστήκαμε από τις αναπάντεχες καταρρεύσεις θεσμών, από εκπληκτικές αλλαγές στη σκέψη των ανθρώπων, από απρόσμενες εξεγέρσεις ενάντια σε τυραννίες, από την ταχεία καθίζηση συστημάτων εξουσίας που έμοιαζαν ανίκητα. Η επαναστατική αλλαγή δεν έρχεται σε μία κατακλυσμική στιγμή (τέτοιες στιγμές πρέπει να τις φοβόμαστε!), αλλά σε μία ατέρμονη σειρά εκπλήξεων, διαγράφοντας μια τεθλασμένη γραμμή προς μια καλύτερη κοινωνία. Δεν χρειάζεται να εμπλακούμε σε μεγαλεπήβολες, ηρωικές πράξεις για να συμμετάσχουμε στη διαδικασία της αλλαγής. Οι μικρές πράξεις, όταν πολλαπλασιάζονται επί εκατομμύρια ανθρώπων, μπορούν ν’ αλλάξουν τον κόσμο. Το να πιστεύει κανείς σε ένα όραμα για καλύτερο κόσμο δεν είναι ανόητα ρομαντικό. Βασίζεται στο γεγονός ότι η ανθρώπινη Ιστορία δεν είναι μόνο μια ιστορία σκληρότητας, αλλά και συμπόνιας, θυσίας, θάρρους, ευγένειας. Ο, τι επιλέξουμε να υπογραμμίσουμε σε τούτη την περίπλοκη ιστορία, αυτό θα καθορίσει τη ζωή μας. Εμείς επιλέξαμε να είμαστε μέρος της λύσης και όχι του προβλήματος. Εσείς τι θα επιλέξετε; http://www.teiath.gr/synedriako/

Φιλοσοφικός περίπατος στους Δελφούς, Δρομικό Φως Αθήνας
2019-06-02 07:30 - 17:00
Aγαπητοί μας φίλοι και συνακτιβιστές, τα Φιλοσοφικά Καφενεία Ελλάδος και Κύπρου και η ομάδα Δρομικό Φως της Κίνησης Πνευματικού Ακτιβισμού ΦΩΣ ΣΕ ΔΡΑΣΗ, σας προσκαλούν να βιώσετε μια αφυπνιστική υπέροχη εμπειρία με ορεινή πεζοπορία στον Παρνασσό και φιλοσοφική περιήγηση στον ιερό χώρο των Δελφών.ΠΡΟΓΡΑΜΜΑ ΕΚΔΡΟΜΗΣ:Αναχώρηση την Κυριακή 2 Ιουνίου 2019 στις 7:30 το πρωί για Δελφούς.Μετά την άφιξη μας ξεκινάμε ορεινή ανάβαση διαρκείας 1.30 ώρας περίπου, στο αρχαίο μονοπάτι του Δευκαλίωνα που αρχίζει από το χωριό των Δελφών και ανεβαίνει στον Παρνασσό. Η διαδρομή εύκολη και βατή, με μια εκπληκτική θέα στην ευρύτερη περιοχή. Η μυθολογία αναφέρει ότι ο Δευκαλίων και η γυναίκα του η Πύρρα ήταν οι μόνοι άνθρωποι που διασώθηκαν από τον περίφημο κατακλυσμό και συνέθεσαν ξανά το ανθρώπινο γένος. Ο Δευκαλίων έφτιαξε μία κιβωτό που προσάραξε στη σημερινή Λιάκουρα, το πιο ψηλό σημείο του Παρνασσού. Η διαδρομή αυτή που οδηγεί προς το Κωρύκειο Άντρο, περιγράφεται ως ένας από τους συναρπαστικότερους περιπάτους παγκοσμίως!Στη συνέχεια μετά την πεζοπορία και την επιστροφή στους Δελφούς, θα ακολουθήσει φιλοσοφικός περίπατος και ξενάγηση στον επιβλητικό αρχαιολογικό χώρο και το μουσείο του μεγαλύτερου μαντείου της Αρχαίας Ελλάδος. Στον ομφαλό της γης, τους Δελφούς, σύμφωνα με τη μυθολογία, συναντήθηκαν οι δύο αετοί που έστειλε ο Δίας από τα άκρα του σύμπαντος για να βρει το κέντρο του κόσμου. Σε αυτό το πνευματικό κέντρο, το σύμβολο της ενότητας του αρχαίου ελληνισμού, θα περπατήσουμε, θα φιλοσοφήσουμε και θα θαυμάσουμε τα έργα τέχνης και τα μνημεία του, καθώς και τα σημαντικότερα εκθέματα του Μουσείου.Ολοκληρώνοντας, θα γευματίσουμε σε ταβέρνα της περιοχής.Επιστροφή στην Αθήνα το βράδυ της Κυριακής.Εξοπλισμός : Παπούτσια πεζοπορίας- Καπέλο- Γυαλιά ηλίου- Αντηλιακό-ΝερόΟΡΟΙ ΣΥΜΜΕΤΟΧΗΣ:Οι συμμετέχοντες αναλαμβάνουν την ευθύνη της ατομικής τους ασφάλειας. Οι υπεύθυνοι συντονιστές έχουν το δικαίωμα να προβούν σε αλλαγές των προγραμματισμένων δραστηριοτήτων, αναλόγως των καιρικών συνθηκών ή άλλων παραγόντων.ΔΗΛΩΣΗ ΣΥΜΜΕΤΟΧΗΣ:Στέλνοντας μήνυμα στο email dromikofos@gmail.com με το ονοματεπώνυμο σας και τηλέφωνο επικοινωνίαςή επικοινωνία στο τηλέφωνο : 6977318142 μέχρι 22/5/19.ΚΟΣΤΟΣ ΣΥΜΜΕΤΟΧΗΣ: 25 ευρώ κατ’ άτομο.Περιλαμβάνονται: η μεταφορά με πούλμαν, η είσοδος στον αρχαιολογικό χώρο και στο μουσείο των Δελφών, καθώς και η ξενάγηση από έμπειρο ξεναγό.Δεν περιλαμβάνεται το γεύμα το οποίο είναι προαιρετικό.Σας περιμένουμε!

Αφυπνιστική εκπομπή για σκεπτόμενους ακροατές
2019-06-13 18:00 - 21:00
Την Πέμπτη 13 Ιουνίου στις 18.00 web ζωντανή εκπομπή με τον Άρη Λαμπρόπουλο και καλεσμένο τον Γιάννη Αυγουστάτο, ιδρυτή της Κίνησης Πνευματικού Ακτιβισμού ΦΩΣ ΣΕ ΔΡΑΣΗ. Θα συζητηθούν θέματα της επικαιρότητας και όχι μόνο!Συντονιστείτε στη διεύθυνση http://www.e-roi.gr/Τηλέφωνο επικοινωνίας της εκπομπής :210-3428676

Ψυχοσωματική και το φάσμα της συνείδησης
2019-06-27 17:30 - 20:00
Τη Δευτέρα 27 Μαΐου 2019 ώρα 17:30 -20.00 στην αίθουσα της Παγκρήτιας Συνεταιριστικής Τράπεζας (Λ. Ικάρου 5), στο πλαίσιο του κύκλου μαθημάτων του Ανοιχτού Λαϊκού Πανεπιστημίου Κρήτης- τμήμα Ηρακλείου, με τον γενικό τίτλο “Ψυχοσωματική Ιατρική. Όταν το σώμα μιλάει», ο κ. Ιωάννης Αυγουστάτος, ψυχίατρος-ψυχοθεραπευτής, θα αναπτύξει το θέμα “Ψυχοσωματική και το Φάσμα της Συνείδησης”.Πληροφορίες: www.alp.edu.gr και κ. Ελένη Τραντά-Νερολαδάκη συντονίστρια Α.Λ.Π. Ηρακλείου τηλ. : 6936004242

Χριστούγεννα: Γιορτή με πολλές προσδοκίες & χαρά ή μήπως θλίψη;
2019-09-14 17:00 - 19:00 | Φυγόκεντρος, Parodos Evans, Ηράκλειο, Κρήτη, 71201, Greece
Πίσω από την εορταστική ατμόσφαιρα και τα λαμπερά φώτα, κρύβεται συχνά η μελαγχολία της εσωτερικής μοναξιάς, και της ματαίωσης. Τι μπορούμε να κάνουμε; Πως μπορούμε να διεκδικήσουμε αληθινά δώρα ψυχής; Θα τα πούμε στο 3ο Φιλοσοφικό Καφενείο Ηρακλείου το Σάββατο 14 Δεκεμβρίου στις 17,00 το απόγευμα.

Αξίες και ιδανικά στη σύγχρονη εποχή
2019-10-06 11:00 - 13:00
Το Φιλοσοφικό Καφενείο Αθήνας, της Κίνησης ΦΩΣ ΣΕ ΔΡΑΣΗ, για έκτη συνεχόμενη χρονιά ανοίγει τις πύλες του και σας προσκαλεί να παρευρεθείτε στην πρώτη συνάντηση, για την περίοδο 2019-20.Το θέμα είναι πολύ σημαντικό και είμαστε βέβαιοι ότι θα γίνει μια εξαιρετική συζήτηση!Σας περιμένουμε!Είσοδος ελεύθερη ” Αν οι άνθρωποι σταματήσουν να πιστεύουν ότι κάποια μέρα θα γίνουν θεοί, τότε σίγουρα θα γίνουν σκουλήκια.”Χένρυ Μίλλερ, 1891-1980, Αμερικανός συγγραφέας

Πνευματικός Ακτιβισμός το ταξίδι της αυτογνωσίας
2019-10-12 19:00 - 21:00
Ο Πνευματικός Ακτιβισμός μας καλεί να αγκαλιάσουμε τον μοναδικό και ισχυρό ρόλο που ο καθένας μας οφείλει να παίξει στο ξεδίπλωμα της δικαιοσύνης και της ειρήνης.Να γίνουμε όχι μονο δυνάμεις που πολεμούν το κακό, αλλά που εδραιώνουν το καλό.Ένας πνευματικός ακτιβιστής ενεργεί με την επίγνωση ότι γινόμαστε αυτό που σκεφτόμαστε και αυτό που οραματιζόμαστε το προβάλλουμε τελικά στον εξωτερικό κόσμο.

Η φιλοσοφία στην πράξη
2019-10-13 19:00 - 21:00 | Cafe Bar Chocolat, Καβάλα, Greece
Ο Σωκράτης είπε: ὁ δὲ ἀνεξέταστος βίος οὐ βιωτὸς ἀνθρώπῳ. Δηλαδή, η ζωή που δεν εξετάζεται δεν αρμόζει σε άνθρωπο. Αν κάτι μας ξεχωρίζει από τα υπόλοιπα ζώα του πλανήτη μας είναι η νοημοσύνη μας, η λογική μας, η σκέψη και η σκέψη πάνω στην σκέψη, δηλαδή η συνείδησή μας.Η φιλοσοφία είναι απαραίτητη σε κάθε άνθρωπο και σε όλες τις περιόδους και τις καταστάσεις της ζωής του, πόσον μάλλον σε περιόδους κρίσης, στις οποίες το άτομο νιώθει αποπροσανατολισμένο, ανασφαλές και φοβισμένο. Δεν χρειάζεται να είμαστε επαγγελματίες φιλόσοφοι ή να έχουμε ειδικές σπουδές για ωφεληθούμε από τη φιλοσοφική κληρονομιά της ανθρωπότητας. Αντιμέτωπος με αντίξοες συνθήκες ένας άνθρωπος μπορεί να αντιδράσει με αρνητικό τρόπο ή να δράσει θετικά.Έχουν τη δυνατότητα, μελετώντας νηφάλια τις συνθήκες, να κατανοήσουν την κατάσταση, να βάλουν προτεραιότητες, να πραγματοποιήσουν τις απαραίτητες αλλαγές, να διακρίνουν τις εναλλακτικές, να θέσουν νέους στόχους, να βάλλουν σε εφαρμογή αποτελεσματικές στρατηγικές και να παραμείνουν συγκεντρωμένοι στους στόχους τουςΗ κρίση που μαστίζει τα τελευταία χρόνια τη χώρα μας και μεγάλο μέρος του πλανήτη, δεν είναι μόνο οικονομική και πολιτική, αλλά πρωταρχικά κρίση αξιών και νοήματος Η κρίση μας αναγκάζει βίαια να βγούμε από τον εγωκεντρισμό και να αναζητήσουμε τον συνάνθρωπο, να κάνουμε αυτοκριτική και να επαναπροσδιορίσουμε τις προτεραιότητές μας… Ο κίνδυνος ενώνει τους ανθρώπους, τους δραστηριοποιεί και τους εμπνέει. Ξαναβάζει σε λειτουργία τη σκέψη και φέρνει στην επιφάνεια την ξεχασμένη αλληλεγγύη.Έχουμε μια μοναδική ευκαιρία που δεν πρέπει να αφήσουμε να πάει χαμένη. Μπορούμε να αλλάξουμε τη νοοτροπία του απάνθρωπου ανταγωνισμού και της αδιαφορίας, με εκείνη της συντροφικότητας και της συνεργασίας. Η κατάσταση είναι ζοφερή, αλλά δεν είναι απελπιστικήΣτην κρίσιμη αυτή ιστορική καμπή η εφαρμοσμένη φιλοσοφία, με τις διδασκαλίες των προγόνων μας αλλά και των σοφών όλων των λαών, μπορεί να διαδραματίσει ένα πρωταγωνιστικό ρόλο.Πρέπει να μάθουμε να συλλογιζόμαστε με νηφαλιότητα και ορθό λόγο, να διακρίνουμε το ουσιαστικό από το επουσιώδες και το αληθινό από το ψεύτικο, να ξαναβρούμε την αρμονική σύνδεσή μας με τους ρυθμούς της φύσης, να αποκτήσουμε ακεραιότητα. Στο Φιλοσοφικό Καφενείο δεν παραδίδουμε μαθήματα φιλοσοφίας, αλλά μάλλον δίνουμε το κίνητρο για τη μελέτη και την εφαρμογή του στοχασμού, στην καθημερινότητα. ΕΙΣΟΔΟΣ ΕΛΕΥΘΕΡΗ(Υποχρεωτική κατανάλωση ροφήματος για το καφέ που μας φιλοξενεί) ΕΙΣΗΓΗΣΗ: Αλεξανδρα Παπαδοπούλου ΠΛΗΡΟΦΟΡΙΕΣ:http://www.fossedrasi.gr/ και Σελίδα Φιλοσοφικό Καφενείο Καβάλας

Οι Μητέρες
2019-10-20 11:00 - 14:00 | Κινηματογράφος Μικρόκοσμος, Greece
Στις 20 Οκτωβρίου θα προβληθεί, σε πρώτη ελληνική προβολή, από τον Αφυπνιστικό Κινηματογράφο, το αριστούργημα” Οι μητέρες”, (The mothers) εμπνευσμένο από το έργο του διάσημου Βραζιλιάνου διάμεσου Chico Xavier (Astral City).Μια συγκινητική ταινία, βασισμένη σε πραγματικές ιστορίες, που θα χαρίσει ανακούφιση και ελπίδα, σε όσους θρηνούν για την απώλεια αγαπημένων τους προσώπων.Ο CHICO XAVIER ΑΠΟΚΑΛΥΨΕΣΕ ΧΙΛΙΑΔΕΣ ΜΗΤΕΡΕΣΤΗΝ ΥΠΑΡΞΗ ΕΝΟΣ ΣΥΝΑΙΣΘΗΜΑΤΟΣ ΠΙΟ ΜΕΓΆΛΟΥΑΠΌ ΤΗΝ ΑΠΩΛΕΙΑ ΕΝΟΣ ΠΑΙΔΙΟΥ:ΤΗ ΒΕΒΑΙΌΤΗΤΑ ΟΤΙ ΑΥΤΟ ΣΥΝΕΧΙΖΕΙ ΝΑ ΖΕΙ!. Με ελληνικούς υπότιτλουςΕίσοδος με ελεύθερη συνδρομή**Όπως καλά γνωρίζετε, η Κίνηση ΦΩΣ ΣΕ ΔΡΑΣΗ που διοργανώνει και τον Αφυπνιστικό Κινηματογράφο είναι καθαρά εθελοντική και δεν έχει έσοδα! Η συνεισφορά σας καλύπτει μέρος μόνο των εξόδων για κάθε προβολή ( ενοικίαση της ταινίας και της αίθουσας, πληρωμή τεχνικού για τους υπότιτλους, μικροφωνική εγκατάσταση για τη συζήτηση κλπ) και γι αυτό ευελπιστούμε να ανταποκριθείτε ανάλογα….

Το Φιλοσοφικό Καφενείο της Κίνησης «ΦΩΣ ΣΕ ΔΡΑΣΗ» 2014-2019
2019-11-03 11:00 - 13:30
Στο επόμενο Φιλοσοφικό Καφενείο της Αθήνας θα γίνει η πρώτη επίσημη συμπαρουσίαση του νέου βιβλίου (Εκδόσεις Δρόμων) του ιδρυτή της Κίνησης, Γιάννη Αυγουστάτου, με τίτλο: ΤΟ ΦΙΛΟΣΟΦΙΚΟ ΚΑΦΕΝΕΙΟΤΗΣ ΚΙΝΗΣΗΣ ΦΩΣ ΣΕ ΔΡΑΣΗ2014-2019 Είστε όλες και όλοι προσκαλεσμένοι για να θυμηθούμε την πεντάχρονη διαδρομή των φιλοσοφικών συναντήσεων, να εκφράσουμε τις εντυπώσεις μας και να σχεδιάσουμε μαζί τη μελλοντική πορεία του Φιλοσοφικού Καφενείου, που εξαπλώθηκε γρήγορα σε πολλές πόλεις της Ελλάδας και στην Κύπρο. Είσοδος ελεύθερη

ΑΥΤΟΓΝΩΣΙΑ & ΚΟΙΝΩΝΙΚΗ ΔΡΑΣΗ
2019-11-10 18:00 - 20:00
Διάλεξη του ψυχιάτρου-ψυχοθεραπευτή και πνευματικού Ακτιβιστή Γιάννη Αυγουστάτου, στην αίθουσα Νίκος Εγγονόπουλος, του Πνευματικού Κέντρου του Δήμου Βριλησσίων.Φωτορεπορτάζ : Νίκος Θεοχαρίδης

Σχέσεις ελευθερίας ή εξάρτησης;
2019-11-10 19:00 - 21:00 | Cafe Bar Chocolat, Καβάλα, Greece
Πολλοί άνθρωποι επιθυμούν να έχουν στη ζωή τους σχέσεις με άλλα άτομα. Σχέσεις ερωτικές, που διέπονται από αγάπη και συντροφικότητα, σχέσεις φιλικές και γενικά σχέσεις μέσα στις οποίες αισθάνονται αποδεκτοί και αντλούν από αυτές ικανοποίηση και ευτυχία. Η παραπάνω επιθυμία είναι υγιής και φυσιολογική, αρκεί οι σχέσεις αυτές να είναι ισότιμες και το κάθε μέλος να διατηρεί την προσωπική του ταυτότητα και αυτοκυριαρχία. Κάποιοι όμως, κρίνουν το πόσο ευτυχισμένοι είναι από το πόσο πολύ νιώθουν ότι τους αγαπάει ο άλλος.Συμπεριφέρονται όπως φαντάζονται ότι θα ήθελε ο άλλος, παραμερίζοντας τα δικά τους θέλω και τα δικά τους πιστεύω, φοβούμενοι ότι αν δεν συμπεριφερθούν έτσι, θα μείνουν μόνοι τους. Προσαρμόζονται συνεχώς στις επιθυμίες του άλλου και προσέχουν τι λένε και τι κάνουν για να μην τον στενοχωρήσουν. Φοβούνται τόσο πολύ την πιθανότητα της εγκατάλειψης που πολλές φορές καταλήγουν να βρίσκονται μέσα σε σχέσεις στις οποίες ο άλλος τους φέρεται άσχημα, εξουσιαστικά και πολύ συχνά τους κακοποιεί σωματικά ή και ψυχικά. Η συμπεριφορά αυτών των ανθρώπων εξηγείται με τον όρο συναισθηματική εξάρτηση και μπορεί να την έχουν προς κάποιο σύντροφο, κάποιο φίλο, κάποιο γονέα ή ακόμα και από το παιδί τους. Εισήγηση: Παπαδοπούλου ΑλεξάνδραΕίσοδος Ελεύθερη (Υποχρεωτική κατανάλωση ροφήματος για το cafe που μας φιλοξενεί)

Η στρατηγική που οδηγεί στην Ευτοπία
2019-11-16 17:00 - 19:00 | Δήμος Στροβόλου
Ευτοπία για μας σημαίνει ρεαλιστική πορεία προς τον καλό τόπο του εφικτού, εδώ και τώρα. Σημαίνει να μην υποτασσόμαστε στα πράγματα έτσι όπως μερικοί έχουν συμφέρον να είναι και να παλεύουμε για να γίνουν έτσι όπως θα έπρεπε και θα μπορούσε να είναι, για το γενικό καλό.

Συναισθηματική Νοημοσύνη
2019-11-16 17:30 - 19:30 | Φυγόκεντρος, Parodos Evans, Ηράκλειο, Κρήτη, 71201, Greece
ΣΤΗ ΔΕΥΤΕΡΗ ΣΥΝΑΝΤΗΣΗ ΤΟΥ ΦΙΛΟΣΟΦΙΚΟΥ ΚΑΦΕΝΕΙΟΥ ΗΡΑΚΛΕΙΟΥ ΘΑ ΑΝΑΛΥΣΟΥΜΕ ΚΑΙ ΘΑ ΣΥΖΗΤΗΣΟΥΜΕ ΤΗ ΣΗΜΑΣΙΑ ΤΗΣ ΣΥΝΑΙΣΘΗΜΑΤΙΚΗΣ ΝΟΗΜΟΣΥΝΗΣ.

Hair
2019-11-24 11:00 - 14:00 | Κινηματογράφος Μικρόκοσμος, Greece
Ο Αφυπνιστικός Κινηματογράφος της Κίνησης ΦΩΣ ΣΕ ΔΡΑΣΗ έχει τη χαρά να παρουσιάσει τη διάσημη αντιπολεμική ταινία “Hair”, που προσφέρει πολύ υλικό για σκέψη και ανταλλαγή απόψεων.Για τις ελπίδες και τις ρηξικέλευθες προτάσεις του κινήματος των χίπις, καθώς και για την επικαιρότητά τους θα μιλήσει ο ψυχίατρος ψυχοθεραπευτής και πνευματικός ακτιβιστής Γιάννης Αυγουστάτος, ο οποίος θα συντονίσει και τη συζήτηση που θα ακολουθήσει.Είσοδος με ελεύθερη συνδρομή
